Diari Oficial de la Generalitat Valenciana


Sumari del DOGV 4369, del 31-10-2002 (2002/11739)

REIAL DECRET 1077/2002, de 21 d'octubre, sobre determinació del cost efectiu corresponent als servicis traspassats a la Comunitat Valenciana pel Reial Decret 282/2000, de 25 de febrer, en matèria d'educació (professorat de religió).
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/2002/10/21/1077/dof/vci/html**

### Dades del document

Número de DOGV
:   4369

Data del DOGV
:   31-10-2002

Secció del DOGV
:   I. DISPOSICIONS GENERALS

Número del document
:   2002/11991


Data del document
:   21-10-2002

Organisme emissor
:   Ministeri d'Administracions Públiques

Tipus de document
:   Reial decret

Anàlisi jurídica

 Descriptors 

:   * cristianisme
    * personal docent
    * descentralització
    * legislació
    * competència administrativa

REIAL DECRET 1077/2002, de 21 d'octubre, sobre determinació del cost efectiu corresponent als servicis traspassats a la Comunitat Valenciana pel Reial Decret 282/2000, de 25 de febrer, en matèria d'educació (professorat de religió). [2002/11360]
  
La Constitució, en l'article 149.1.30ª, reserva a l'estat la competència exclusiva sobre regulació de les condicions d'obtenció, expedició i homologació de títols acadèmics i professionals i normes bàsiques per al desplegament de l'article 27 de la Constitució, a fi de garantir el compliment de les obligacions dels poders públics en esta matèria.
  
Per la seua banda l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, i reformat per la Llei Orgànica 5/1994, de 24 de març, establix, en el seu article 35, que és competència plena de la Comunitat Valenciana la regulació i l'administració de l'ensenyança en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposa l'article 27 de la Constitució i lleis orgàniques que, conforme a l'apartat 1 de l'article 81 d'esta última, el despleguen, i sense perjuí de les facultats que atribuïx a l'estat l'article 149.1.30ª i de l'alta inspecció per al seu compliment i garantia.
  
El Reial Decret 2.093/1983, de 28 de juliol, va traspassar a la Comunitat Valenciana les funcions i els servicis de l'administració de l'estat en matèria d'educació.
  
Així mateix, el Reial Decret 282/2000, de 26 de febrer, va ampliar els mitjans adscrits als servicis de l'administració de l'estat traspassats a la Comunitat Valenciana, en matèria de professorat de religió, quedant pendent la fixació del cost efectiu a integrar en el sistema de finançament a que concloguera el període d'equiparació retributiva que es referix l'article 93 de la Llei 50/1998, de 30 de desembre, de Mesures Fiscals, Administratives i de l'Orde Social.
  
Finalment, el Reial Decret 4.015/1982, de 29 de desembre, determina les normes i el procediment a què han d'ajustar-se els traspassos de funcions i servicis de l'Estat a la Comunitat Valenciana.
  
De conformitat amb el que disposa el reial decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, esta Comissió va adoptar, en la seua reunió del dia 24 de setembre del 2002, l' acord oportú, la virtualitat pràctica del qual exigix la seua aprovació pel govern per mitjà de reial decret.
  
En virtut d'això, en compliment del que disposa la disposició transitòria quarta de l'Estatut d'Autonomia de la Comunitat Valenciana, a proposta del ministre d'Administracions Públiques i després de la deliberació del Consell de Ministres en la seua reunió del dia 18 d'octubre del 2002,
  
DECRETE
  
Article 1
  
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, pel qual es determina el cost efectiu corresponent als servicis traspassats a la Comunitat Valenciana en matèria d'educació (professorat de religió), adoptat pel ple de la comissió en la seua reunió del dia 24 de setembre del 2002, i que es transcriu com a annex al present reial decret.
  
Article 2
  
En conseqüència, la valoració del cost efectiu objecte d'este acord, a efectes de la revisió del fons de suficiència, tindrà efectivitat a partir de la data assenyalada en l'annex al present reial decret.
  
DISPOSICIÓ FINAL ÚNICA
  
El present reial decret entrarà en vigor l'endemà de la seua publicació en el Boletín Oficial del Estado.
  
Madrid, 21 d'octubre de 2002
  
El ministre d'Administracions Públiques,
  
JAVIER ARENAS BOCANEGRA
  
ANNEX
  
La senyora Pilar Andrés Vitòria i la senyora Amparo Koninckx Frasquet, secretàries de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana,
  
CERTIFIQUEN
  
Que en el Ple de la Comissió Mixta de Transferències Administració de l'Estat-Comunitat Valenciana, celebrat el dia 8 de febrer de 2000, es va adoptar un acord sobre ampliació dels mitjans traspassats en matèria d'educació en el qual es preveia que, una vegada conclòs el període d'equiparació retributiva a què es referix l'article 93 de la Llei 50/1998, de 30 de desembre, de Mesures Fiscals, Administratives i de l'Orde Social, s'aprovara el corresponent acord relatiu a l'import del cost efectiu del professorat de religió, a integrar en el sistema de finançament de les comunitats autònomes i la consegüent modificació del fons de suficiència de la Comunitat Valenciana.
  
 Una vegada acabat el període d'homologació, la Comissió Mixta de Transferències Administració de l'Estat-Comunitat Valenciana, celebrada el dia 24 de setembre de 2002, va adoptar un acord sobre la determinació del cost efectiu corresponent als servicis traspassats a la Comunitat Valenciana pel Reial Decret 282/2000, de 25 de febrer, en matèria d'educació, relatiu al professorat de religió, en els termes que a continuació s'indiquen:
  
A) Normes en què s'empara l'acord.
  
La Constitució, en l'article 149.1.30ª, reserva a l'estat la competència exclusiva sobre regulació de les condicions d'obtenció, expedició i homologació de títols acadèmics i professionals i normes bàsiques per al desenvolupament de l'article 27 de la Constitució, a fi de garantir el compliment de les obligacions dels poders públics en esta matèria.
  
Per la seua banda, l'Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, i reformat per la Llei Orgànica 5/1994, de 24 de març, establix, en el seu article 35, que és de la competència plena de la Comunitat Valenciana la regulació i administració de l'ensenyança en tota la seua extensió, nivells i graus, modalitats i especialitats, en l'àmbit de les seues competències, sense perjuí del que disposa l'article 27 de la Constitució i lleis orgàniques que, conforme a l'apartat 1 de l'article 81 de la mateixa, el desenvolupen, i sense perjuí de les facultats que atribuïx a l'estat l'article 149.1.30ª i de l'alta inspecció per al seu compliment i garantia.
  
El Reial Decret 2.093/1983, de 28 de juliol, va traspassatr a la Comunitat Valenciana funcions i servicis de l'administració de l'estat en matèria d'educació.
  
 Així mateix, el Reial Decret 282/2000, de 25 de febrer, va ampliar els mitjans adscrits als servicis de l'administració de l'estat traspassats a la Comunitat Valenciana, en matèria de professorat de religió, quedant pendent la fixació del cost efectiu a integrar en el sistema de finançament, que concloguera el període d'equiparació retributiva a què es referix l'article 93 de la Llei 50/1998, de 30 de desembre, de Mesures Fiscals, Administratives i de l'Orde Social. Esta circumstància s'ha produït l'any 2002.
  
Finalment, la disposició transitòria quarta de l'Estatut d'Autonomia de la Comunitat Valenciana i el Reial Decret 4.015/1982, de 29 de desembre, regulen la forma i condicions a què han d'ajustar-se els traspassos de funcions i servicis de l'administració de l'estat a la Comunitat Valenciana.
  
Una vegada produïda l'equiparació de les retribucions, correspon, per tant, determinar el cost efectiu de l'ampliació de mitjans en matèria de professorat de religió, que ha d'integrar-se en el finançament de la Comunitat Valenciana, en els termes fixats en la Llei 21/2001, de 27 de desembre, per la qual es regulen les Mesures Fiscals i Administratives del Nou Sistema de Finançament de les Comunitats Autònomes de Règim Comú i Ciutats amb Estatut d'Autonomia.
  
B) Valoració de les càrregues financeres dels servicis traspassats.
  
1. El cost efectiu anual en euros de 2002, corresponent al professorat de religió traspassat per Reial Decret 282/2000, de 25 de febrer, suma 76.540.613,31 euros.
  
2. La valoració provisional l'any base 1999 que correspon al cost efectiu anual dels mitjans que es van traspassar a la Comunitat Valenciana s'eleva a 03.726.102,82 euros. La valoració serà objecte de revisió en els termes establits en l'article 16.1 de la Llei 21/2001, de 27 de desembre, per la qual es regulen les Mesures Fiscals i Administratives del Nou Sistema de Finançament de les Comunitats Autònomes de Règim Comú i Ciutats amb Estatut d'Autonomia.
  
3. Transitòriament, fins que no es produïsca la revisió del fons de suficiència com a conseqüència de la incorporació al mateix del cost efectiu d'este traspàs, el finançament d'este cost se seguirà produint per mitjà de la consolidació en la secció 32 dels Pressuposts Generals de l'Estat dels distints components del dit cost.
  
C) Data d'efectivitat de l'acord.
  
La valoració del cost efectiu objecte d'este acord, a efectes de la revisió del fons de suficiència, tindrà efectivitat a partir del dia 1 de gener del 2003.


Còpia Permalink ELI